El Consell de la Infància de Gandia lliura els premis a les xiquetes i els xiquets que han ret 'Homenatge als iaios i les iaies' per afrontar la COVID
18 març 2021

## El Consell de la Infància de Gandia lliura els premis a les xiquetes i els xiquets que han ret 'Homenatge als iaios i les iaies' per afrontar la COVID18 març 2021Última actualització: 18 març 2021

![](../gestion/img/fd67dd3e93b051635d30380034a54266e6f0546682972bdd986466b9f271611d.jpg)  
  

L’**Alcaldessa de Gandia, Diana Morant**, acompanyada per la **regidora delegada de la Infància, Liduvina Gil**, ha participat aquest matí en el lliurament dels premis guanyadors i accèssits a les xiquetes i xiquets que han participat en la primera edició del concurs ‘Homentatge als iaios i iaies’ i que ha organitzat l’Ajuntament des de l’Àrea d’Infància.

L’acte ha començat amb unes paraules de benvinguda per part de Gil, qui ha explicat que al concurs participaren vora 500 xiquets i xiquetes de 5è i 6è curs de Primària del tots el centres educatius de la ciutat (públics, privats i concertats) que van explicar a través d’una postal amb un dibuix i una redacció tot el que senten pels seus avis i àvies. En aquest sentit, la responsable d’Infància ha posat en valor la tasca que els majors fan des de l’inici de la pandèmia per millorar les habilitats socials dels infants i ha recordat als que la Covid s’han emportat.

D’altra banda, Gil ha agraït la “_implicació i la participació dels centres educatius, el professorat i l’àrea d’Infància_”, que ha fet possible l'èxit d'aquesta acció emmarcada dins del programa de participació infantil “La infància pren el micro”, consistent en la promoció dels Drets de la Infància i l’Adolescència.

Finalment, Morant també ha tingut paraules d’agraïment als menuts i les menudes guanyadores que han ret homenatge a les “_grans víctimes de la pandèmia_” i ha fet entrega de les plaques de metacrilat amb els dibuixos que han creat les guanyadores i guanyadors.

**Premis guanyadors i accèssits**

Guanyadors

*   Amalia Prada Orengo: CC Abad Solà, 6è de Primària;
*   Carla Lluch: CEIP Joan XXIII, 6è de Primària;
*   Irene Miret: CC Escolàpies Gandia, 5è de Primària.

 Accèssits

*   Lourdes Estornell: CC Nuestra Sra. del Carmen, 6è de Primària;
*   Cheng Wang: Ceip Cervantes, 6è de Primària;
*   Feriel Mouffok: CEIP Les Foies, 5è de Primària.